Breso Burgas

Breso Burgas arba tiesiog Burgas () – miestas rytų Prancūzijoje, Overnės-Ronos-Alpių administraciniame regione, 70 km į šiaurės rytus nuo Liono, Žuros kalnų pietvakarinėje papėdėje, prie Resuzo upės; Eno departamento centras ir istorinės Breso žemės sostinė. Pro miestą eina Liono–Miulūzo geležinkelis ir plentas. Vystoma metalurgija, automobilių, staklių gamyba, elektrotechnikos, baldų, tekstilės, avalynės, maisto pramonė. Žemės ūkio produktų prekyba. Turizmas.

Breso Burgo stovi vėlyvosios gotikos Dievo Motinos katedra (XV–XVI a.), XV–XVI a. gyvenamieji namai, rotušė (1771 m.); daug fontanų, buvęs XVI a. vienuolynas (dabar miesto muziejus).

 Istorija 
Burgas žinomas nuo romėnų laikų. Laisvojo miesto teises įgijo 1250 m., o XV a. tapo Savojos kunigaikščių rezidencija Breso provincijoje. 1600–1601 m. apgultas Prancūzijos kariuomenės ir prijungtas iš Savojos Prancūzijai.Bourg-en-Bresse, Encyclopaedia Britannica.

 Sportas 
 Football Bourg-en-Bresse Péronnas 01 (futbolas)
 JL Bourg Basket (krepšinis)

 Šaltiniai 

Kategorija:Prancūzijos miestai